Účinnosť novely je navrhnutá od 1. septembra 2018.
Novela katastrálneho zákona obsahuje aj kroky, ktoré súvisia s realizáciou projektu Operačný program informatizácia spoločnosti – Elektronické služby katastra nehnuteľností. Zohľadňuje tiež procesy v elektronizácii katastra nehnuteľností. O návrhu z dielne Úradu geodézie, kartografie a katastra SR bude vláda rokovať v stredu (7.3.).
Cieľom je vybudovanie centrálneho informačného systému, ktorý vytvorí plnohodnotné poskytovanie elektronických služieb katastra pre verejnosť, štátnu správu a samosprávu, uvádza sa v dôvodovej správe. Ďalej pôjde o aj poskytovanie informácií prostredníctvom elektronických služieb na informatívne a právne účely.
Novela reaguje na požiadavku zrýchlenia a skvalitnenia registrácie nehnuteľností. Rozširuje okruh prípadov, kedy bude môcť okresný úrad opraviť chyby v katastrálnom operáte, definuje tzv. inú oprávnenú osobu, zaoberá sa návrhom na začatie konania v elektronickej podobe či poskytovanie údajov z katastra v listinnej a elektronickej podobe.
Účinnosť novely je navrhnutá od 1. septembra 2018.
(TASR)